Document ID: /roh_data/filtered/fineweb-2-filterrobots_roh.jsonl.gz/11993

La fundaziun Ogna è cun quai responsabla per tgirar il relasch da l'artist che ha passentà la gronda part da sia vita en Frantscha dal Sid. Gia il zercladur vul la fundaziun respectiv l'Uniun cultura Trun, ch'è responsabla per l'exposiziun, preschentar ina schelta da las milli ovras a la publicitad. Quai en l'anteriura fabrica da pon a Trun – en il «Spazi Spescha» che l'uniun aveva gia preschentà la primavaira passada. Tar il relasch sa tracti tranter auter d'installaziuns, sculpturas, picturas, dentant er da skizzas e da models.
Sco quai che la figlia da Matias Spescha ha fatg a savair, sajan ils artavels satisfatgs ch'il relasch turnia en la patria da l'artist. Matias Spescha era mort ils 28 da zercladur 2008 a Turitg. Il Telesguard ha rapportà:
Or da l'archiv: